cyanic-selkie/wikianc huggingface dataset:
თენგიზ კიტოვანი
ბიოგრაფია
1992-1993 წლებში მონაწილეობდა აფხაზეთის ომში. კიტოვანი შევიდა აფხაზეთში ქართული ჯარით 1992 წლის აგვისტოში. არსებობს ურთიერთგამომრიცხავი ცნობები იმის შესახებ, ჰქონდა თუ არა კიტოვანს მიღებული ბრძანება სოხუმში შესვლის შესახებ, თუ მოქმედებდა დამოუკიდებლად, თბილისთან შეუთანხმებლად. 1992-1995 წლებში იყო საქართველოს მე-3 მოწვევის პარლამენტის წევრი (ბოლნისის მაჟორიტარი). 1996 წლის ოქტომბერში თენგიზ კიტოვანი დააკავეს უკანონო შეიარაღებული დაჯგუფების ორგანიზების ბრალდებით და 8-წლიანი პატიმრობა შეუფარდეს. 1999 წლის 22 მაისს საქართველოს პრეზიდენტმა ედუარდ შევარდნაძემ შეიწყალა კიტოვანი ჯანმრთელობის მდგომარეობის გაუარესების გამო და პატიმრობიდან დაიხსნა. 2000-იან წლებში კიტოვანი მოსკოვში ცხოვრობდა. საქართველოში დაბრუნდა 2012 წელს, მთავრობის შეცვლის შემდეგ.
სქოლიო
კატეგორია:ქართველი სამხედრო მოღვაწეები კატეგორია:დაბადებული 9 ივნისი კატეგორია:დაბადებული 1938 კატეგორია:საქართველოს თავდაცვის მინისტრები კატეგორია:აფხაზეთის ომის მონაწილეები კატეგორია:საქართველოს რესპუბლიკის I მოწვევის უზენაესი საბჭოს წევრები კატეგორია:საქართველოს III მოწვევის პარლამენტის წევრები კატეგორია:საბჭოთა კრიმინალები
რიკარდუ პერეირა
რიკარდუ პერეირა (Ricardo Pereira; დ. 11 თებერვალი, 1976, მონტიჟუ) — პორტუგალიელი ფეხბურთელი, მეკარე. ნაკრებთან ერთად იასპარეზა მსოფლიოს ორ ჩემპიონატზე 2002 და 2006 წლებში და ევროპის ორ ჩემპიონატზე 2004 და 2008 წლებში. ევრო 2004-ზე გავიდა ტურნირის ფინალში და გახდა ვერცხლის პრიზიორი, ხოლო 2006 წლის მუნდიალზე მოხვდა ტურნირის სიმბოლურ ნაკრებში. გამორჩეული იყო მისი თამაში ამ ჩემპიონატის მეოთხედფინალში ინგლისის წინააღმდეგ, რომელშიც რიკარდუმ მოიგერია სამი დარტყმა პენალტების სერიაში და გახდა პირველი ფეხბურთელი მსოფლიო ჩემპიონატების ისტორიაში, რომელმაც ეს მოახერხა.
რესურსები ინტერნეტში
კატეგორია:პორტუგალიელი ფეხბურთელები კატეგორია:დაბადებული 1976 კატეგორია:ლისაბონის სპორტინგის ფეხბურთელები კატეგორია:რეალ ბეტისის ფეხბურთელები კატეგორია:დაბადებული 11 თებერვალი
არინარნოა
არინარნოა — ყურძნის ჯიში, რომელიც წარმოშობილია ტანატისა და კაბერნე სოვინიონისგან. არინარნოა გავრცელებულია ძირითადად საფრანგეთში, ასევე ავსტრალიაში, ლიბანსში, ესპანეთში, ჩილეში, ურუგვაისა და ბრაზილიაში. სახელი არინარნოა წარმოდგება ბასკური ენიდან, ორი სიტყვისაგან შედგება და „მსუბუქ ღვინოს“ ნიშნავს. არინარნოას ჯიშის ყურძნისაგან მზადდება მაღალი ხარისხის, სასიამოვნოდ დასალევი, მსუბუქი ღვინო. სამხრეთ ამერიკაში არინარნოასაგან წარმოებული ღვინოებიდან გამოიყოფა ბრაზილიაში, სერა გაუჩაში დამზადებული ღვინო. ეს ღვინო გამოირჩევა თუთის, მოცხარის, ძირტკბილასა და დაფნის ცოცხალი ტონებით.
ლიტერატურა
კატეგორია:ფრანგული ვაზის ჯიშები კატეგორია:ვაზის ჯიშები
სადგომი უსახელო ბორცვი
სადგომი უსახელო ბორცვი — არქეოლოგიური ძეგლი გურჯაანის მუნიციპალიტეტის სოფელ ჯიმითში, დგას სამხრეთით დაახლობვებით 8-10 კილომეტრზე, მდინარე ირვის მარცხენა ნაპირზე, გორაკბორცვიან ზოლში. მელიღელესა და სადუღაგორას შორის. განეკუთვნება მუსტიეს ხანას.
1971 წელს გამოავლინა კახეთის არქეოლოგიურმა ექსპედიციის ხელმძღვანელი კიაზო ფიცხელაური, ქვის ხანის რაზმმა (ხელმძღვანელი თ. ბუგიანიშვილი). ერთ-ერთი პატარა ბორცვის თხემზე ბუნებრივ ღრმულში აღმოჩნდა მონაცრისფრო თეთრლაქებიანი კაჟის 33 ანატკეცი და ანამტვრევი.
მასალა დაცულია საქართველოს ეროვნული მუზეუმის, გურჯაანის ისტორიულ ეთნოგრაფიულ საცავში.
ლიტერატურა
კატეგორია:გურჯაანის მუნიციპალიტეტის არქეოლოგიური ძეგლები
ხოჯის განძი
ხოჯის განძი — ძვ. წ. X-VIII საუკუნეების განძი, რომელიც აღმოჩნდა სოფელ ხოჯში (ცაგერის მუნიციპალიტეტი). ხოჯის განძის შემადგენლობაში იყო ბრინჯაოს 5 ცული და 2 სატეხი. დაცულია ცაგერის მხარეთმცოდნეობის მუზეუმში.
ლიტერატურა
კატეგორია:საქართველოში აღმოჩენილი განძები
ჩალიანხევის გორასამარხი
ჩალიანხევის გორასამარხი — არქეოლოგიური ძეგლი მდებარეობს დიდი შირაქის ველზე, ჩალიანხევის მარჯვენა მხარეს. თარიღდება ძვ. წ. III ათასწლეულის I ნახევრის ბოლო საუკუნეებით. 2000 წელს აღმოაჩინა და შეისწავლა აკც-ის კაე-მ (რაზმის ხელმძღვანელი ვ. ვარაზიშვილი).
გორასამარხი კატაკომბურია (დიამეტრი — 20 მ. სიმაღლე — 1 მ). განძის მაძიებლებს იგი დაუზიანებიათ ორი შურფით, რადგანაც ერთს ჩაუჭრია დრომოსი, ხოლო მეორეს დასაკრძალავი კამერა. დასაკრძალავი კამერა ოვალურია, გუმბათოვანი (სიმაღლე — 1 მ. სიგრძე — 2,65 მ. სიგანე — 2 მ.), დამხრობილია აღმოსავლეთიდან დასავლეთით; გამოჭრილია ყვითელ თიხნარში — 3 მ სიღრმეზე. კამერაში აღმოჩნდა ოთხი სხვადასხვა გვერდზე მწოლარე, კიდურებმოხრილი ჩონჩხი, თავით ჩრდილო-აღმოსავლით ან ჩრდილო-დასავლეთით. სამარხის იატაკზე იდო ერთი ბრტყელი ქვა, რომლის გარშემოც (სამარხის დამზიანებელთა ცნობით) შემოწყობილი ყოფილა ექვსი თავის ქალა. სამარხში გამოვლინდა თიხის ექვსი ჭურჭელი: ჯამი, ორი ბადია, ორი თუნგულა და ტოლჩა. ხუთი მათგანი დამზადებულია სილანარევი, ერთი ბადია კი — განლექილი თიხისაგან. ჭურჭელი მოწაბლისფრო-მოწითალოა ან მონაცისფრო, ნაპრიალები. ზოგი პირვიწროა, შიგნით შეზნექილი. ჯამს ერთ მხარეს მიძერწილი აქვს მცირე, გამჭოლი ხვრელის მქონე, ჰორიზონტალური შვერილი. ბადიას, პირს ოდნავ ქვემოთ წვერით ქვევით მიმართული, მცირე გამჭოლხვრელიანი, კონუსური კოპი აქვს. როგორც ტოლჩისა და თუნგულებს ყელსა და მხარზე მიძერწილი აქვსთითო ყური, ორი მცირე ყური მიძერწილი აქვს ბადიასაც.
მოპოვებული არქოლოგიური მასალა დაცულია საქართველოს ეროვნული მუზეუმის გურჯაანის ისტორიულ-ეთნოგრაფიულ საცავში.
ლიტერატურა
კატეგორია:დედოფლისწყაროს მუნიციპალიტეტის არქეოლოგიური ძეგლები
ნიტრილები
250px|მინი|მარჯვნივ|სტრუქტურა კარბომჟავების ნიტრილები, ციანური ნაერთები, — ციანწყალბადმჟავას ორგანული ნაწარმები. მათი სტრუქტურული იზომერებია იზონიტრილები. ნიტრილების რიგის პირველი წარმომადგენელია ციანწყალბადი (ფორმონიტრილი). დაბალი რიგის ალიფატური ნიტრილები არასასიამოვნო სუნის მქონე სითხეებია, უმაღლესი კი მყარი კრისტალური ნივთიერებებია. ბენზონიტრილი მწარე ნუშის სუნის მქონე უფერული სითხეა. ადვილად მიმდინარეობს უჯერი რადიკალების შემცველი ნიტრილების პოლიმერიზაცია, მაგალითად, წარმოებაში აკრილონიტრილის პოლიმერიზაციით მიიღება პოლიაკრილნიტრილის ბოჭკო, მეტაკრილნიტრილიდან იღებენ ორგანულ მინას.
ხოტინის ბრძოლა (1673)
მინი|250პქ|[[ანჯეი სტეხი, იან სობესკი ხოტინის ბრძოლაში.]] ხოტინის ბრძოლა — ბრძოლა ქ. ხოტინის მახლობლად. გაიმართა 1673 წლის 11 ნოემბერს 1672-1676 წლების ოსმალეთ-პოლონეთის ომის ფარგლებში. პოლონეთის ჯარებმა იან III სობესკის მეთაურობით გაანადგურეს ჰუსეინ-ფაშას 65 ათასიანი ოსმალური არმია.
ლიტერატურა
კატეგორია:პოლონეთის ბრძოლები კატეგორია:ოსმალეთის ბრძოლები კატეგორია:XVII საუკუნის ბრძოლები
ნიტრილები
ლიტერატურა
კატეგორია:ნიტრილები კატეგორია:ფუნქციური ჯგუფები
ლანჩხუთის გურიას სეზონი 2014-2015
ლანჩხუთის გურიას სეზონი 2014-15, საფეხბურთო კლუბ „გურიას“ ოთხმოცდამეთერთმეტე სეზონი ისტორიაში, ხოლო დამოუკიდებელი საქართველოს ჩემპიონატებში (უმაღლესი ლიგა, პირველი ლიგა, მეორე ლიგა) 25-ე სეზონი. ამ სეზონში „გურიამ“ უმაღლესი ლიგის გათამაშებაში დაიკავა მე-9 ადგილი, ხოლო საქართველოს თასის გათამაშებაში პირველივე ეტაპზე პენალტების სერიაში დამარცხდა თერჯოლის „საპოვნელასთან“.
აგრიკოლანდია
აგრიკოლანდია (Agricolândia) — მუნიციპალიტეტი ბრაზილიაში, პიაუის შტატში; მდებარეობს ზღვის დონიდან 230 მეტრზე. მიეკუთვნება პიაუის ჩრდილო-ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ მედიუ-პარნაიბა-პიაუიენსის შემადგენლობაში.
მსოფლიო საფეხბურთო ჩემპიონატი 2006: ჯგუფი A
მსოფლიო საფეხბურთო ჩემპიონატი 2006: ჯგუფი A — მსოფლიო საფეხბურთო ჩემპიონატი 2006-ის ფინალური ტურნისის ერთ-ერთი ჯგუფი. მასში მონაწილეობდა ტურნირის მასპინძელი გერმანიის ნაკრებ, რომელმაც გაიმარჯვა კიდეც ჯგუფში.
აგრიკოლანდია
რესურსები ინტერნეტში
კატეგორია:პიაუის შტატის მუნიციპალიტეტები
ლანჩხუთის გურიას სეზონი 2014-2015
მოვიდნენ
* — იჯარით
მსოფლიო საფეხბურთო ჩემპიონატი 2006: ჯგუფი A
კოსტა-რიკა vs პოლონეთი
კატეგორია:მსოფლიო საფეხბურთო ჩემპიონატი 2006
ლანჩხუთის გურიას სეზონი 2014-2015
მოვიდნენ
** — იჯარიდან
წავიდნენ
* — იჯარით
** — იჯარიდან
მუქი შრიფტით — ტრანსფერები, რომლებიც განხორციელდა ზამთრის სატრანსფერო ფანრჯისას.
სამოქალაქო აუდიტი
სამოქალაქო აუდიტი, ასევე სოციალური აუდიტი — სამოქალაქო ჩართულობის ნარისახეობა, რომელიც ყურადღებას ამახვილებს ხელისუფლების (მთავრობის) მმართველობის ხარისხსა და ანგარიშვალდებულებაზე. სამოქალაქო აუდიტი მნიშვნელოვნად განსხვავდება აუდიტისა და სამოქალაქო ჩართულობის სხვა ფორმებისგან, რომლებიც მიზნად ისახავენ მმართველობაში მოქალაქეების ჩართულობას და საკუთარი მიზნების მისაღწევად იყენებენ გამოხატვის ისეთ ფორმებს, როგორიცაა დემონსტრაციები, ადვოკატირება და ლობირება.
სამოქალაქო აუდიტის მთავარი ამოცანა არის მთავრობის მმართველობის ხარისხის მონიტორინგი, კონტროლი, ანალიტიკა და შეფასება, რითაც მიიღწევა საჯარო პირების გადაწყვეტილებების მიღების ანგარიშვალდებულეა. ხელისუფლების მმართველობის ხარისხის შეფასებისას სამოქალაქო აუდიტი შეიძლება განიხილებოდეს როგორც მთავრობის კონტროლის მექანიზმი: მოქალაქეები აიძულებენ ხელისუფლებას იმოქმედოს გამჭვირვალედ, პასუხისმგებლიანად და ეფექტიანად.
სამოქალაქო აუდიტს სხვადასხვა სამიზნე ამოცანები გააჩნია. სმაოქალაქო აუიტი შეიძლება ფოკუსირდეს ცუდი მმართველობის პრაქტიკასა და კორუფციულ გარიგეგებზე, ასევე საჯარო პირების მიერ არამართლზომიერი ფინანსური რესურსების ფლობა-გამოყენებაზე. სამოქალაქო აუდიტს ასევე გააჩნია შესაძლებლობა, წიანსწარ გააფრთხილოს მთავრობა მის მიერ შემუშავებული ფოლისის სუსტი და ძლიერი წერტილების შესახე და შეატყობინოს ადგილობრივ თემს, თუ რა გავლენა ექნება მთავრობის ქმედებებს მის ყოველდღიურ ცხოვრებაზე.
სამოქალაქო აუდიტის ფარგლებში არსებულ აქტივობებს შეუძლია ასევე გაზომოს ურთიერთდამოკიდებულება პოლიტიკოსისა თუ მთავრობის დაპირებებსა და რეალურ შედეგებს შორის.
სქოლიო
კატეგორია:აუდიტი
ნიტრიდები
ნიტრიდები — აზოტის ნაერთები ელექტროდადებით ელემენტებთან, უმთავრესად ლითონებთან. აღნაგობისა და თვისებების მიხედვით განასხვავებენ ნიტრიდების სამ ჯგუფს: იონურს (პერიოდული სისტემის I და II ჯგუფის ლითონთა ნიტრიდები), კოვალენტურსა (არალითონთა, აგრეთვე ალუმინი, გალიუმი, ინდიუმი, თალიუმი-ის ნიტრიდები) და ლითონისებრს (გარდამავალ ლითონთა ნიტრიდები). კოვალენტური ჯგუფის ნიტრიდები დიელექტრიკები ან ნახევრად გამტარებია. განსაკუთრებით მნიშვნელოვანია ბორის ნიტრიდი. გარდამავალ ლითონთა ნიტრიდები არასტექიომეტრიული ნაერთებია; მათთვის დამახასიათებელია მაღალი ქიმიური მდგრადობა, მაღალი ელექტრო- და თბოგამტარობა, სიმტკიცე და სხვ. ლითონის ზედაპირზე ნიტრიდები წარმოიქმნება აზოტის ან ამიაკის მოქმედების შედეგად 500–900°C ტემპერატურაზე. ლითონის ნაკეთობა, რომელსაც ნიტრიდული დანაფარი აქვს, უფრო გამძლე, ცვეთა- და კოროზიამედეგია. ნიტრიდების ნაკეთობებს იყენებენ მაღალ ტემპერატურულ ტექნიკაში, ენერგეტიკაში, კოსმოსურ ტექნიკაში.
ლიტერატურა
* კატეგორია:აზოტის ნაერთები კატეგორია:ანიონები
იალომიცა
იალომიცა (Ialomița) — მდინარე რუმინეთში, დუნაის მარცხენა შენაკადი. სიგრძე 414 კმ, აუზის ფართობი 8900 კმ². სათავე აქვს სამხრეთ კარპატებში, ბუჩეჯის მასივზე, ზღვის დონიდან 2160 მ სიმაღლეზე. შუა და ქვემო დინებაში მიედინება ქვემო დუნაის ვაკეზე. მარცხნიდან ერთვის მდინარე პრაჰოვა. დამახასიათებელია გაზაფხულის წყალდიდობა და წვიმებით გამოწვეული წყალმოვარდნები ზაფხულში. ზამთრის ჩამონადენი დაბალია. წყლის საშუალო ხარჯი 70 მ³/წმ. მდინარის წყალი გამოიყენება სარწყავად. მდინარის ნაპირზეა ქალაქები ტირგოვიშტე, სლობოზია და სხვა.
რესურსები ინტერნეტში
კატეგორია:რუმინეთის მდინარეები
მუღანჯიგ-მეჰრაბი
მუღანჯიგ-მეჰრაბი  (Muğancıq Mehrab) — სოფელი აზერბაიჯანში, ნახიჩევანის ავტონომიურ რესპუბლიკაში, შარურის რაიონში. მოსახლეობის რაოდენობა  —  	  	623  კაცი.
რესურსები ინტერნეტში
კატეგორია:ნახიჩევანის ავტონომიური რესპუბლიკის სოფლები კატეგორია:შარურის რაიონის სოფლები
ვილი ნელსონი
ვილი ჰიუ ნელსონი (Willie Nelson; დ. 29 აპრილი, 1933) — ამერიკელი ქანთრის მომღერალი და კომპოზიტორი, ასევე, პროდიუსერი, მწერალი, პოეტი, მსახიობი და აქტივისტი. ნელსონს მოგებული აქვს არაერთი მუსიკალური ჯილდო, მათ შორის 11 გრემი. ის, ასევე, მონაწილეობს 30-მდე ფილმში და არის რამდენიმე წიგნის თანაავტორი; აგრეთვე, აქტიურად მონაწილეობს ბიოსაწვავის გამოყენებისა და მარიხუანას ლეგალიზაციის მხარდამჭერ მოძრაობებში.
ნელსონი დაიბადა დიდი დეპრესიის პერიოდში და იზრდებოდა ბებია-ბაბუასთან. პირველი სიმღერა მან 7 წლისამ დაწერა, ხოლო პირველ მუსიკალურ ჯგუფს 10 წლისა შეუერთდა. საშუალო სკოლაში სწავლისას, იგი, როგორც მთავარი სოლისტი და გიტარისტი, აწყობდა ადგილობრივ ტურებს ჯგუფ Bohemian Polka-სთან ერთად. სკოლის დამთავრების შემდეგ, 1950 წელს, ნელსონი შეუერთდა ამერიკის საჰაერო ძალებს, თუმცა მოგვიანებით იგი ზურგის პრობლემის გამო გაათავისუფლეს. დაბრუნების შემდეგ იგი ორი წელი ესწრებოდა ლექციებს ბეილორის უნივერსიტეტში, თუმცა მან მიატოვა სწავლა, რადგან წარმატებას მიაღწია მუსიკაში. ამ დროისათვის ნელსონი დიჯეიდ მუშაობდა ტეხასის რადიოსადგურებში და პარალელურად მღეროდა ბარებში. 1956 წელს გადავიდა ვანკუვერში (ვაშინგტონის შტატი), სადაც დაწერა ალბომი „Family Bible“ და ჩაწერა სიმღერა „Lumberjack“. 1958 წელს, D Records-სთან კონტრაქტის გაფორმების შემდეგ, ნელსონი გადასახლდა ჰიუსტონში. ამ პერიოდში მან გამოუშვა ქანთრის რამდენიმე ტიპური სიმღერა, როგორიცაა: „Funny How Time Slips Away“, „Hello Walls“, „Pretty Paper“ და „Crazy“. 1960 წელს კი იგი გადავიდა ნეშვილში და ხელი მოაწერა Pamper Music-სთან, რომელიც მას დათანხმდა რეი პრაისის ბენდში ბასისტად მიღებაზე. 1962 წელს მან ჩაწერა თავისი პირველი ალბომი „...And Then I Wrote“. ამ წარმატების შემდეგ 1964 წელს ნელსონმა კონტრაქტი გააფორმა RCA Records-სთან, ხოლო მომდევნო წელს შეუერთდა Grand Ole Opry-ის. 1972 წელს ვილი ნელსონმა დაანება მუსიკალურ კარიერას თავი და დაბრუნდა ოსტინში, თუმცა ჰიპური მუსიკის პოპულარობის ზრდამ მას დაბრუნებისკენ უბიძგა.
ნელსონი არის აქტიური ლიბერალი აქტივისტი და ჩართულია მოძრაობებში, რომლებიც მხარს უჭერენ მარიხუანის ლეგალიზაციას. იგი, აგრეთვე, არის გარემოს დამცველი და ფლობს ბიოსაწვავის საკუთარ ბრენდ „Willie Nelson Biodiesel“-ს, რომელიც საწვავს ბოსტნეულისგან ამზადებს.
რესურსები ინტერნეტში
კატეგორია:დაბადებული 1933 კატეგორია:ქანთრის მუსიკოსები კატეგორია:ამერიკელი ქანთრის მუსიკოსები კატეგორია:ამერიკელი ეკოლოგები კატეგორია:ამერიკელი მსახიობები კატეგორია:გრემის ჯილდოს მფლობელები კატეგორია:დაბადებული 29 აპრილი
TV Tennis Electrotennis
გამოვიდა Home Pong-ის გამოცემიდან რამდენიმე თვით ადრე ჩრდილოეთ ამერიკაში. კონსოლის თავდაპირველი ფასი იყო 19,000 იაპონურ იენა, ხოლო გაიყიდა დაახლოებით 10,000-მდე ეგზემპლარი. 1977 წელს შემუშავდა მისი მომდევნო კონსოლი TV Game System 10.
სქოლიო
კატეგორია:1975 წლის ვიდეო თამაშები კატეგორია:1975 წელი ვიდეო თამაშებში კატეგორია:პირველი თაობის ვიდეო თამაშების კონსოლები კატეგორია:ჩოგბურთის სიმულატორები კატეგორია:ვიდეო თამაშები შემუშავებული იაპონიაში
წვეროდაბალის წმინდა გიორგის ეკლესია
300px|მინი წვეროდაბალის წმინდა გიორგის ეკლესია — არქიტექტურული ძეგლი გურჯაანის მუნიციპალიტეტის  სოფელ ჭერემის ჩრდილო-დასავლეთით 3,5-4 კილომეტრზე. წვეროდაბალის ბორცვის აღმოსავლეთ ნაწილში. შემაღლებულ ადგილას. განეკუთვნება V-VI საუკუნეების მიჯნას.
ძეგლი სტრუქტურული თვალსაზრისით სამეკლესიიანი ბაზილიკაა და როგორც ჩანს, პროექტითაც ასე იყო გააზრებული. თუმცა ამ ტიპის სანიმუშოდ აღიარებული ნაგებობებისგან რამდენადმე განსხვავდება, რაც, როგორც ეს ეკლესიის გაწმენდის შემდეგ გაირკვა, მშენებლობის პროცესშივე მიღებულმა ცვლილებებმა განსაზღვრა. შენობის აგებულებასა და თარიღთან დაკავშირებით არსებობს რამდენიმე მოსაზრება: გ. ჩუბინაშვილი მას სამეკლესიიან ბაზილიკად მიიჩნევს და VI-VII საუკუნეების მიჯნით ათარიღებს. მისი აზრით იგი ერთდროულად, ერთიანი გეგმის მიხედვით აგებული ნაგებობაა.
ნ. ჩუბინაშვილი, რომელმაც ეკლესია აზომა 1980 წელს, 1981 წელს არქეოლოგ ნ. მაღალაშვილის ხელმძღვანელობით ჩატარებული გათხრების შედეგებზე დაყრდნობით გამოთქვამს მოსაზრებას, რომეკლესია არ არის სამეკლესიიანი ბაზილიკა და იგი დარბაზული ტიპის ეკლესიაა, რომელსაც ჩრდილოეთიდან სამკვეთლო, ხოლო სამხრეთიდან ღია სამლოცველო-სასანთლე აქვს მიდგმული.
1984 წელს ეკლესია მთლიანად გაიწმინდა მიწისა და ჩამონაშალი ქვებისგან, რამაც მკვლევარებს განსხვავებული დასკვნების გამოტანის საშუალება შეუქმნა. გამოვლენილი მასალის საფუძველზე რ. გვერდწითელი ეკლესიისადმი მიძღვნილ ნაშრომში აღნიშნავს, რომ იგი არ არის სამეკლესიიანი ბაზილიკა და არც მისი სამხრეთ-აღმოსავლეთი სათავსი წარმოადგენს ღია სამლოცველო-სასანათლეს. მისი თვალსაზრისით წვეროდაბალის ეკლესია არის დარბაზული ტიპის ეკლესია სამკვეთლოთი ჩრდილოეთიდან გაურკვეველი დანიშნულების სათავსით. სამხრეთიდან და გარშემოსაველით მხოლოდ სამხრეთიდან და დასავლეთიდა. იგი ვარაუდობს, რომ ეკლესიის მშენებლობა განხორციელდა სამ ეტაპად: თავდაპირველად აიგო აღმოსავლეთ ფასადი მთლიანად. მომდევნო ხანებში ეკლესიის სამი დანარჩენი კედელი, ბოლოს კი მინაშენები.
სარესტავრაციო სამუშაოების დროს, მთავარი ეკლესიის კონქის თავზე არსებულ სამალავში აღმოჩნდა კრამიტის ნაწილი სამსტრიქონიანი ნუსხური წარწერით, რომელიც ვ. სილოგავს აზრით დაახლოებით X-XI საუკუნეებს უნდა განეკუთვნებოდეს. ამ მოსაზრებაზე დაყრდნობით არქეოლოგი ნ. მამაიაშვილი ვარაუდობს, რომ „ტაძარი X-XI საუკუნეებში, შეკეთების შემდეგ, კრამიტით გადახურს“. ამავე ხანას მიაკუთვნებს იგი ეკლესიის სამხრეთით მდებარე გალავანის ნაშთს და ამ უკანასკნელის სამხრეთით შემორჩენილ ნაგებობის ნანგრევს და ფიქრობს, რომ „სწორედ მაშინ მოხდა წვეროდაბალის დარბაზული ტიპის ეკლესიის სამეკლესიიანი ბაზილიკად გადაკეთება“.
შენობის კედლები შიგნით და გარედან საგულდაგულოდაა გამოყვანილი სუფთად ნათალი მოყვითალო შირიმის კვადრებით. რომლებიც დაწყობილია წესიერ, სწორხაზოვან რიგებად. მინაშენის სამხრეთ და დასავლეთ ფრთებისკედლები ნაწყობი იყო, ადგილობრივი მთის ქანების მოზრდილი კვადრების დაახლოებით სწორი რიგებით.
ეკლესიის მთავარი სადგომი აღმოსავლეთით ღრმა, გეგმით ნალისებრი აფსიდითაა დასრულებული. აფსიდს აქვს ოდნავ დაგრძელებული ბოლოები, რომლებიც აფსიდის კუთხეებიდან 40-იოდე სანტიმეტრის მანძილზე ერთმანეთის პარალელურია და მხოლოდ შემდგომ გადადიან მრუდხაზოვან მოხაზულობაში.
საკურთხეველი დარბაზის მიმართ შემაღლებულია. თლილი ქვით ნაწყობი სამი საფეხურით. აფსიდში გაჭრილია განიერი, პარალელურწირთხლებიანი სარკმელი. იგი ნალისებრი თაღითაა გადახურული და გარედან გაწყობილია ორი გრეხილი ლილივით შედგენილი ნალისებრი  მოხაზულობის თავსართით, რომელსაც ბოლოებში ჰორიზონტალური გადანაკეცები აქვს. აფსიდის კედელს, მთელ სიგრძეზე, დაბალი საფეხური გასდევს. საკურთხეველში, სარკმლის ქვემოთ, კედელზე,  კუბური ფორმის ტრაპეზია მიდგმული. აფსიდი დასრულებულია შირიმის ნათალი ქვებით ნაწყობი კონქით. კონქის თაღი ნალისებრია. იგი საგულდაგულოდაა ნაწყობი და დაყრდნობილია მაღალ იმპოსტებზე, რომელთა პროფილს თარო და ოდნავ დახრილი წრეთარგი შეადგენს კონქის თაღის ზემოთ. კამარის წვერამდე, ადის შვეული კედელი, რომლის უკან, კონქის თავზე არსებული სამალავია. სამალავში ასასვლელი ჩვეულებრისამებრ აფსიდის კედლის სისქეში კი არ არის მოწყობილი, არამედ მას პატარა შესაძვრომი აქვს „შუბლის“ მხრიდან სამხრეთ კედელში.
ჩრდილოეთ კედლის აღმოსავლეთ ბოლოში სწორკუთხა კარია, რომელიც საკურთხევლის ჩრდილოეთით მოწყობილ განცალკევებულ სათავსში, სამკვეთლოში გადის. კარის დასავლეთ კედელთან ერთ სიბრტყეშია. სათავსი უაფსიდოა, აღმოსავლეთით იგი დასრულებულია სწორი კედლით, რომელზეც გამოყვანილია კუთხის პილასტრებზე დაყრდნობილი ნალისებრი თაღი. აქვე სამხრეთ კედელში განიერი, ღრმა ნიშაა. სამხრეთ-აღმოსავლეთ სათავსი სიგრძით ჩრდილოეთ-აღმოსავლეთ სამკვეთლოს ტოლია. აღმოსავლეთით იგი დასრულებულია ჩალისებრი აფსიდით. მთავარი საკურთხევლის აფსიდის მსგავსი ბოლოებით. ძეგლის გაწმენდის შემდგომ გამოჩნდა კედლის ნაშთი შესასვლელით შუაში, რომლითაც სათავსი მინაშენის დანარჩენი ნაწილისგან იყო გამიჯნული. ამ კედლის სამხრეთი ბოლო მინაშენის გარე კედელს წყობით უკავშირდება. ჩრდილოეთისა კი მთავარი ეკლესიის სამხრეთ კედელზეა მიყრდნობილი. სამხრეთ მინაშენის დასავლეთ ნაწილი, როგორც ჩანს, კარიბჭეს წარმოადგენდა ორმალიანი თაღოვანი შესასვლელით სამხრეთიდან. კარიბჭის სამხრეთ კედელი დანგრეულია. შემორჩენილი ნაწილები ნაგებობის ძირითადი ნაწილებისგან როგორც საშენი მასალით, ისე წყობის ხასიათითაც მნიშვნელოვნად განსხვავდება. მინაშენი გადახურული იყო კამარით, რომლის ჩრდილოეთი ქუსლი მთავარი ეკლესიის კედლიდან გამოშვერილ კონსოლებს ეყრდნობოდა. მსგავსი კონსოლებია შემორჩენილი მთავარი ეკლესიის დასავლეთ და ჩრდილოეთ კედლებზეც. აღმოსავლეთ კედელზე შემორჩენილი იყო დაკბილული ლავგარდნის ორი ქვა. ხოლო ერთი ჩრდილოეთ-აღმოსავლეთ კუთხეში. აღმოსავლეთ ფასადზე სარკმელი გაწყობილია ნალისებრი თავსართით, რომელსაც ბოლოებში თარაზული გადანაკეცები აქვს. იგი შედგება ორმაგი გრეხილი ლილვისგან, რესტავრაციის დროს გაირკვა, რომ თავსართი ჩვეულებისამებრ სარკმლის გადამხურავ ქვაში კი არის გამოკვეთილი, არამედ მასზეა მიმაგრებული ლურსმნებით. ეკლესიის სამხრეთით ხუთიოდე მეტრზე შემორჩენილია ზღუდის ნაშთი. მისგან სამხრეთით კი დაახლოებით იმავე მანძილზე ნატეხი ქვითა და კირის დუღაბით ნაგები შენობის ნაშთები სამრიგად. ერთიმეორის გასწვრივ. განლაგებული სამ-სამი კვადრატული სვეტი. 1981 წელს ეკლესიის მიმდებარე ტერიტორიის გაწმენდის დროს, აღმოჩნდა ადრინდელი შუა საუკუნეების სტელა. რომელიც 1920 წელს გ. ჩუბინაშვილის მიერ აღმოჩენილი სტელის ფრანგმენტის მსგავსია.
ლიტერატურა
კატეგორია:გურჯაანის მუნიციპალიტეტის ტაძრები
ლუკომლსკოე
ლუკომლსკოე (Лукомскае) — გამდინარე ტბა ბელარუსში. მდებარეობს ზღვის დონიდან 164 მ სიმაღლეზე, ქალაქ ნოვოლუკომლის სიახლოვეს. ფართობი 37,71 კმ², მაქსიმალური სიღრმე 11,5 მ. გამოედინება მდინარე ლუკომკა. მიეკუთვნება დასავლეთის დვინის აუზს. ტბას უჭირავს ოვალური ტიპის ქვაბული, რომელიც გადაჭიმულია ჩრდილოეთიდან სამხრეთისაკენ 10,4 კმ-ზე, ხოლო ცენტრისკენ 6,5 კმ-მდე ფართოვდება. გარშემორტყმულია დაბალი დამრეცი კალთებით. სანაპირო ხაზი სუსტად არის შეჭრილ-შემოჭრლი. სამხრეთში არის ორი მცირე ზომის ყურე. ტბის ირგვლივ იზრდება ლერწამი და ლელქაში. ტბაში არის დაახლოებით 20-მდე სახეობის თევზი, რომელთა შორისაა: ნაფოტა, კაპარჭინა, ლოქორია, კობრი, წერი, თეთრულა, ფარგა, ლოქო, სქელშუბლა და სხვა.
რესურსები ინტერნეტში
კატეგორია:ბელარუსის ტბები
სტაროე-ბარიატინო
2010 წლის მონაცემებით, სოფელში ცხოვრობს 33 ადამიანი. რაიონულ ცენტრ სტერლითამაქიდან დაშორებულია 11 კილომეტრით. უახლოესი რკინიგზის სადგურია სტერლითამაქი, რომელიც დაშორებულია 11 კმ-ით.
2002 წლის აღწერის მიხედვით, მოსახლეობის უმრავლესობას რუსები შეადგენენ (84%).
სქოლიო
კატეგორია:სტერლითამაქის რაიონის სოფლები
სეჩენი-ფიურდე (ბუდაპეშტის მეტრო)
სეჩენი-ფიურდე (Széchenyi fürdő) — ბუდაპეშტის მეტროპოლიტენის სადგური. მდებარეობს 1-ელ ხაზზე (ყვითელი) და შედგება 2 ბაქნისაგან. სადგური გაიხსნა 1896 წელს.
რესურსები ინტერნეტში
კატეგორია:ბუდაპეშტის მეტროსადგურები
ხუან ანტონიო ბაიონა
ხუან ანტონიო გარსია ბაიონა (Juan Antonio García Bayona; 9 მაისი, 1975) — ესპანელი კინორეჟისორი. მისი ყველაზე ცნობილი ნამუშევრებია „თავშესაფარი“ (2007), „შეუძლებელი“ (2012), „მონსტრი გიხმობს“ და „იურული სამყარო: დაცემული სამეფო“ (2018). იგი აგრეთვე არის სატელევიზიო რეკლამებისა და მუსიკალური ვიდეოების რეჟისორი.
ბაიონა დაიბადა 1975 წლის 9 მაისს ბარსელონაში, ესპანეთში. თავდაპირველად დაკავებული იყო რეკლამებისა და მუსიკალური კლიპების რეჟისორობით. 1999 წელს გადაიღო მოკლემეტრაჟიანი ფილმი „ჩემი არდადეგები“. 2006 წელს გადაიღო მისი პირველი სრულმეტრაჟიანი ფილმი „თავშესაფარი“, რომლის პროდიუსერი გილერმო დელ ტორო იყო.
მიღებული აქვს რამდენიმე ჯილდო, მათ შორის სამჯერ გოიას და ერთხელ გაუდის ჯილდო.
სქოლიო
კატეგორია:დაბადებული 1975 კატეგორია:დაბადებული 9 მაისი კატეგორია:ესპანელი კინორეჟისორები კატეგორია:საშინელებათა ფილმების რეჟისორები
აგუა-ბრანკა (პიაუი)
აგუა-ბრანკა (Água Branca) — მუნიციპალიტეტი ბრაზილიაში, პიაუის შტატში; მდებარეობს ზღვის დონიდან - მეტრზე. მიეკუთვნება პიაუის ჩრდილო-ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ მედიუ-პარნაიბა-პიაუიენსის შემადგენლობაში.
რესურსები ინტერნეტში
კატეგორია:პიაუის შტატის მუნიციპალიტეტები
უდაბნო II
უდაბნოს მეორე სადგომ-სახელოსნო — არქეოლოგიური ძეგლი საგარეჯოს მუნიციპალიტეტის სოფელ უდაბნოს სამხრეთ-დასავლეთით 8-10 კილომეტრზე, მრავალწლისხევის ერთ-ერთი მარჯვენა შენაკადის - ვიწრო არაღრმა და მშრალი ხევის მარჯვენა მხარეს, შესართავიდან 100 მეტრზე. სადგომ-სახელოსნო გამართულია ფერდობზე, რომელიც მძლავრ ეროზიას განიცდის. დაშლილი ფენები და მათთან ერთად, არქეოლოგიური მასალა წვიმების დროს ხევში ირეცხება. ძეგლი განეკუთვნება მუსტიეს ხანის I ნახევარს.
სადგომი (20X20 მეტრზე) ღია ტიპისაა. 1971 და 1980 წლებში ძეგლზე საძიებო არქეოლოგიური სამუშაოები ჩაატარა კაე-მ ( ხელმძღვანელი კ. ფიცხელაური). აიკრიფა ოთხი ნუკლეუსი, ოცდაშვიდი ანატკეცი და რვა დასრულებული იარაღი. ყველა ნივთი ანდეზიტისაა. მათი ზედაპირი ოდნავაა მონაცისფროდ პატინირებული, წიბოები გადაულახავია.
ნუკლეუსები არალევალუალური, ამორფული, დისკოსებრი, ცალმხრივი და განიერი, ორფუძიანი, ორმხრივი ტიპისაა. ისინი, უპირატესად საშუალო ზომისაა, მიუხედავად იმისა, რომ ზოგჯერ გვერდები სპეციალურად აქვთ შესწორებული, მაინც ტლანქისა და დაუხვეწავის შთაბეჭდილებას ტოვებენ. მათ სამუშაო ზედაპირზე შემორჩენილი არაწესიერი და ღრმა ნეგატივები შეესატყვისება ანატკეცების და არა ლამელებს. დარტყმის მოედანი გაფორმებულია ერთი ფირფიტის ატკეცით, დაქანებულია ზურგისკენ და სამუშაო ზედაპირთან 80°-იან მახვილ კუთხეს ქმნის.
ანატკეცებისთბის დამახასითებელია შემთხვევით მოყვანილობა. რელიეფირი ბურცული და 110°-იანი კუთხით განლაგებული ფართო და გლუვი დარტყმის მოედანი. დარტყმის მოედნებისა და ზურგის ხასიათი მოწმობს, რომ ეს ანატკეცები მიღებულია სათანადოდ დამუშავებული ნუკლეუსებიდან. ჯგუფში შედის: სახოკები, წვეტანები, სხვრეტი, გვერდამოღარული და ნისკარტისებრი იარაღი. იარაღები დანიშნულების მიხედვით არამრავალფეროვანია. მათ დასამზადებლად უპირატესობა ენიჭება მოგრძო ანატკეცებს. წამყვანი იარაღი სახოკი ცალპირა სწორ, ამოზნექილ და ამოზნექილ-ჩაზნექილ სამუშაოპირიანი, კონვერგენტული და ორპირაა.
ლიტერატურა
კატეგორია:საგარეჯოს მუნიციპალიტეტის არქეოლოგიური ძეგლები
ლეონბერგი
ლეონბერგი (Leonberg) — ქალაქი გერმანიაში, ბადენ-ვიურტემბერგის ფედერალურ მხარეში, შტუტგარტის ადმინისტრაციულ ოლქში, ბებლინგენის რაიონში. ქალაქის ფართობია 48,73 კმ², მოსახლეობა, 2013 წლის 31 დეკემბრის მდგომარეობით, შეადგენს 45 458 ადამიანს.
სქოლიო
კატეგორია:ბადენ-ვიურტემბერგის ქალაქები
ნიტრიფიკაცია
250პქ|მინი|მარჯვნივ|[[აზოტის ციკლი]] ნიტრიფიკაცია (ნიტრ... და facio — ვაკეთებ) — ამონიუმის მარილების ნიტრატებად გარდაქმნის პროცესი — მცენარის აზოტოვანი კვების ძირითადი ფორმა. ნიტრიფიკაციას აწარმოებენ ნიტრიფიკაციის ბაქტერიები. ნიტრიფიკაცია ორ სტადიად მიმდინარეობს: ამონიუმის გარდაქმნა ნიტრიტად და ნიტრიტის შემდგომი დაჟანგვა ნიტრატად. ნიტრიფიკაციას უდიდესი მნიშვნელობა აქვს აზოტის წრებრუნვაში, ვინაიდან უმაღლესი მცენარეები ნიტრატების სახით ითვისებენ აზოტს და ჩართავენ მას ორგანულ ნივთიერებებში. ცოცხალ ორგანიზმთა ნარჩენების სახით ნიადაგში მოხვედრილი ორგანული ნევთიერებების მინერალიზაციის საბოლოო ეტაპს კვლავ ნიტრიფიკაცია წარმოადგენს. ვინადან ნიტრიფიკაციის ბაქტერიები აერობული ორგანიზმებია, ჟანგბადის გარეშე ნიტრიფიკაცია არ მიმდინარეობს. ნიტრიფიკაცია ასუფთავებს გარემოს გამოყოფილი აზოტის ოქსიდებისაგან, რომელიც წვიმის მეშვეობით დიდი რაოდენობით ხვდება ნიადაგსა და წყალსატევებში.
ლიტერატურა
კატეგორია:ნიადაგთმცოდნეობა კატეგორია:აზოტის ციკლი
ჭორმეშავის ხატის კომპლექსი
ჭორმეშავის ხატის კომპლექსი — საკულტო ძეგლი დუშეთის მუნიციპალიტეტის სოფელ ჭორმეშავში. შეიცავს დარბაზს, საწოლას და ორ საზარეს. დარბაზი ფიქლით ნაშენი, გეგმით ოთხკუთხა ნაგებობაა. ჩრდილოეთ ნაწილით მიწაშია შეჭრილი. ნახევრად დანგრეულია, სახურავი ჩაქცეულია. შესასვლელი სამხრეთიდან აქვს. კარი სწორკუთხაა. დარბაზის შუაში კერაა. მის გარშემო ქვის სკამებია. სამხრეთ-აღმოსავლეთ კუთხეში სიპის სამწირველოა. დასავლეთ კედელში დატანებულია პატარა თახჩა, დარბაზის ჩრდილოეთ ნაწილი ამაღლებულია და საკოდის დანიშნულებას ასრულებდა. საწოლი დარბაზის აღმოსავლეთითაა. ესაა ფიქლით ნაშენი, გეგმით ოთხკუთხა ნაგებობა, რომელიც სანახევროდ მიწაშია ჩამჯდარი. შესასვლელი ჩრდილო-დასავლეთიდანაა. დასავლეთ კედლის გაყოლებაზე გრძელი ქვის სკამია. სამხრეთ კედელთან კერაა მოწყობილი. ორფერდა სახურავი ჩაქცეულია. დარბაზსა და საწოლას შორის ჯვრის კარია. ჯვრის კარის ჩრდილოეთით ორი საზარეა, ორივე მათგანი ფიქლით ნაშენი კოშკისებრი ყრუ ნაგებობაა. ორივეს საფეხუროვანი პირამიდისებრი გადახურვა აქვს.
სირაქლემა
სირაქლემა (Struthio) — ფრინველთა გვარი სირაქლემასებრთა ოჯახისა. მოიცავს 2 თანამედროვე სახეობას, მათ ქვესახეობებს და რამდენიმე ამომწყდარ სახეობასაც. ადრე ამ გვარში ერთიანდემოდნენ ემუ, ნანდუ და კაზუარი. სომალური სირაქლემა ბოლო დროს იქნა აღიარებული სახეობად, მაგრამ მეცნიერთა ნაწილი ისევ ქვესახეობად მიიჩნევს.
ლიტერატურა
* კატეგორია:სირაქლემასებრნი
იურული სამყარო: დაცემული სამეფო
„იურული სამყარო: დაცემული სამეფო“ (Jurassic World: Fallen Kingdom) — 2018 წლის ამერიკული სამეცნიერო ფანტასტიკური ფილმი და „იურული სამყაროს“ პირდაპირი გაგრძელება, „იურული პარკის“ სერიის რიგით მეხუთე ფილმი და მეორე ფილმი „იურული სამყაროს“ ტრილოგიიდან. ფილმის რეჟისორია ხუან ანტონიო ბაიონა, სცენარისტები არიან დერეკ კონოლი და კოლინ ტრევოროუ, პროდიუსერები — ფრენკ მარშალი, პატრიკ კროული და ბელენ ატიენსა. მუსიკა ეკუთვნის მაიკლ ჯაკინოს.
მოქმედება მიმდინარეობს ცენტრალური ამერიკის კუნძულ ისლა-ნუბლარზე — კოსტა-რიკის წყნარ ოკეანული სანაპირო. სიუჟეტის ცენტრში არიან ოუენ გრედი და კლერ დირინგი, რომელთა მიზანია კუნძულზე დარჩენილი დინოზავრების გადარჩენა ამოფრქვეული ვულკანისაგან.
ფილმში წინა სერიებიდან დაბრუნდნენ მსახიობები: კრის პრეტი, ბრაის დალას ჰაუარდი, ბრედლი დერილ ვონგი და ჯეფ გოლდბლუმი, ხოლო ახალი მსახიობების სახით შემოუერთდნენ რეიფ სპოლი, ჯასტის სმითი, დანიელა პინედა, ჯეიმზ კრომველი, ტობი ჯოუნსი, ტედ ლევინი, ჯერალდინ ჩაპლინი.
ფილმის გადაღებები მიმდინარეობდა 2017 წლის თებერვლიდან ივლისამდე გაერთიანებულ სამეფოსა და ჰავაიში. მწარმოებელი და დისტრიბუტორია კომპანია Universal Pictures. ფილმის პრემიერა გაიმართა მადრიდში 2018 წლის 21 მაისს, აშშ-ში 22 ივნისს,  მსოფლიოს მასშტაბით კი გამოვიდა იმავე წლის ივნისის თვეში. ფილმის შემოსავალმა 1.3 მილიარდ აშშ დოლარს გადააჭარბა და გახდა მესამე ფილმი სერიიდან, რომელიც მილიარდიან ზღვარს გასცდა. იგი, აგრეთვე გახდა 2018 წლის მესამე ყველაზე შემოსავლიანი და მსოფლიოში 12-ე ყველაზე შემოსავლიანი ფილმი.
პროექტმა მიიღო შერეული შეფასებები კინოკრიტიკოსებისგან. მათ ძირითადად შეაქეს კრის პრეტის შესრულება, ბაიონას რეჟისურა და ვიზუალური ეფექტები, მაშინ როდესაც, სხვება გააკრიტიკეს სცენარისა და ინოვაციების ნაკლებობის გამო. საერთო განხილვების საიტ Rotten Tomatoes-ზე ფილმის საერთო რეიტინგია 49% (334 მიმოხილვაზე დაყრდნობით).
2018 წლის 4 სექტემბერს ფილმი გამოვიდა Blu-ray, DVD და Blu-ray 3D ფორმატებში. 18 სექტემბერს დაგეგმილია ფილმის 4K Blu-ray ფორმატში გამოცემა. 2021 წლის 11 ივნისს იგეგმება სერიის მეექვსე ნაწილის გამოშვება, რომლის სავარაუდო სახელწოდება იქნება „იურული სამყარო 3“.
სქოლიო
კატეგორია:2018 წლის ფილმები კატეგორია:ინგლისურენოვანი ფილმები კატეგორია:2010-იანი წლების სათავგადასავლო ფილმები კატეგორია:2018 წლის 3D ფილმები‎ კატეგორია:ამერიკული ფილმები კატეგორია:ამერიკული სათავგადასავლო ფილმები კატეგორია:ამერიკული ფილმი-კატასტროფები კატეგორია:ამერიკული სამეცნიერო ფანტასტიკური ფილმები კატეგორია:Amblin Entertainment-ის ფილმები კატეგორია:ბიოლოგიური იარაღები მასობრივ კულტურაში კატეგორია:ფილმები დინოზავრების შესახებ კატეგორია:ფილმები კლონირების შესახებ კატეგორია:მაიკლ კრაიტონის ნამუშევრებზე დაფუძნებული ფილმები კატეგორია:ხუან ანტონიო ბაიონას ფილმები კატეგორია:ფილმები იურულ პარკზე კატეგორია:სამეცნიერო ფანტასტიკური სათავგადასავლო ფილმები კატეგორია:Universal Pictures-ის ფილმები
ხუან ჩაო
ლიტერატურა
კატეგორია:ჩინეთის იმპერატორები კატეგორია:გარდაცვლილი 884
ბებრისციხის ნამოსახლარი
ბებრისციხის ნამოსახლარი — არქეოლოგიური ძეგლი დუშეთის მუნიციპალიტეტის სოფელ ჩინთის ჩრდილო-აღმოსავლეთით, 400-500 მეტრზე. თარიღდება განვითარებული შუა საუკუნეებით. 1986-87 წლებში გათხარა ისტორიის, არქეოლოგიისა და ეთნოგრაფიის ინსტიტუტის არქეოლოგიური კვლევის ცენტრის აღმოსავლეთ საქართველოს მთიანეთის არქეოლოგიურმა ექსპედიციამ (რაზმის ხელმძღვანელი ივ. წიკლაური). გათხრილია გალავნით შემოზღუდული სამი საცხოვრებელი და ერთი სამეურნეო სათავსი. სათავსები გეგმით ოთხკუთხაა, განლაგებულია ტერასულად. მათი შემორჩენილი კედლები ნაგებია კლდის კარგად დამუშავებული ქვით (დუღაბზე). გამოვლინდა კერები, ხარო, საწნახელი, ქვევრი და ბინური გადახურვის საყრდენი ბოძების ქვის ბალიშები. სათავსებში იატაკი მიწატკეპნილია, ხოლო ერთგან მოგებულია ფილები. ნამოსახლარის სამხრეთით დგას კლდის დამუშავებული ქვით ნაგები სწორკუთხა კოშკი. შემორჩენილია მისი მხოლოდ ერთი სართული. შესასვლელი დასავლეთიდან აქვს. კარის პირდაპირ, აღმოსავლეთ კედელში, ხუთი ნიშია, ჩრდილო კედელში - ერთი. სამხრეთ კედელთან ქვის საფეხურია. ნამოსახლარის ჩრდილო-დასავლეთით, 9 მეტრზე, დგას კედელი (სიგრძე 3,9 მეტრი, სისქე 1,15 მეტრი, სიმაღლე 8 მეტრი), რომელშიც, სხვადასხვა დონეზე, ძელების საყრდენი ორ-ორი ბუდეა შემორჩენილი. კედლის ზედა ნაწილში ვიწრო ღიობია. გათხრებისას აღმოჩნდა მოუჭიქავი და მოჭიქული თიხის ჭურჭლისა და ხელსაფქვავის ნატეხები, თიხის კვირისტავი. ქვის ორი სალესი, რომლებიც ინახება არქეოლოგიური კვლევის ცენტრის დუშეთის არქეოლოგიურ ბაზაში.
ლიტერატურა
კატეგორია:დუშეთის მუნიციპალიტეტის არქეოლოგიური ძეგლები
ნათია სულავა
ბიოგრაფია
1992-1996 წლებში სწავლობდა და წარჩინებით დაამთავრა პიაჩენცას ლინგვისტიკის ლიცეუმის „Orsoline di Maria Immacolata“-ს ევროპული ენებისა და ლიტერატურის ფაკულტეტის სრული კურსი. 1996-2000 წლებში სულავა სწავლობდა პარმის სასწავლო უნივერსიტეტის იურისპრუდენციის ფაკულტეტზე. არის სამართლის მაგისტრი. 2002-2004 წლებში იყო ევროპის საბჭოში ადამიანებით ვაჭრობის (ტრეფიკინგი) წინააღმდეგ კონვენციაზე მომუშავე სპეციალური სამუშაო ჯგუფის წევრი, წარმოადგენდა საქართველოს. 2004-2013 წლებში მუშაობდა საქართველოს საგარეო საქმეთა სამინისტროში. 2018 წლის 28 დეკემბერს გახდა საქართველოს პრეზიდენტის მრჩევლად დიასპორისა და მოქალაქეობის საკითხებში/საგარეო მიმართულების კოორდინატორად. სამი დღეს შემდეგ დაინიშნა საქართველოს პრეზიდენტის ადმინისტრაციის უფროსის მოადგილედ. 2019 წლის 1 მაისს დაინიშნა საქართველოს პრეზიდენტის ადმინისტრაციის უფროსის პირველ მოადგილედ და საქართველოს პრეზიდენტის ადმინისტრაციის უფროსის მოვალეობის შემსრულებლად.
ფლობს ქართულ, რუსულ, ინგლისურ და იტალიურ ენებს.
სქოლიო
კატეგორია:დაბადებული 1976 კატეგორია:დაბადებული 5 ნოემბერი კატეგორია:ქართველი დიპლომატები კატეგორია:ქართველი იურისტები კატეგორია:თბილისში დაბადებულები
ადგილზე დათვალიერება
ლიტერატურა
კატეგორია:სამოქალაქო პროცესი
რენინგენი
რენინგენი (Renningen) — ქალაქი გერმანიაში, ბადენ-ვიურტემბერგის ფედერალურ მხარეში, შტუტგარტის ადმინისტრაციულ ოლქში, ბებლინგენის რაიონში. ქალაქის ფართობია 31,13 კმ², მოსახლეობა, 2013 წლის 31 დეკემბრის მდგომარეობით, შეადგენს 16 889 ადამიანს.
სქოლიო
კატეგორია:ბადენ-ვიურტემბერგის ქალაქები
კაშია
საკუთარი სახელი კაშია შეიძლება აღნიშნავდეს ერთ-ერთ შემდეგ პიროვნებათაგანს:
კატეგორია:ქართული გვარები
მუღანჯიგ-მიუსლიუმი
მუღანჯიგ-მიუსლიუმი (Muğancıq Müslüm) — სოფელი აზერბაიჯანში, ნახიჩევანის ავტონომიურ რესპუბლიკაში, შარურის რაიონში. მოსახლეობის რაოდენობა  —  	 	749 კაცი.
რესურსები ინტერნეტში
კატეგორია:ნახიჩევანის ავტონომიური რესპუბლიკის სოფლები კატეგორია:შარურის რაიონის სოფლები
ნიკელის ქლორიდი
ნიკელის ქლორიდი — ქიმიური ნივთიერება ფორმულით NiCl2. ანჰიდრიტ მარილს აქვს ყვითელი ფერი, ხოლო ჰექსაჰიდრატი NiCl2·6H2O არის მწვანე. ნაერთი გამოიყენება მრავალ ქიმიურ სინთეზში. დადასტურებულია, რომ აქვს კანცეროგენული თვისებები.
პროდუქცია და სინთეზი
იმისათვის რომ ჰიდრატი მარილი გადავიდეს ანჰიდრიტში, ამისათვის მხოლოდ გახურება არ კმარა, ვინაიდან 66-133 °C-ზე მიიღება ნიკელის ქლორიდის დიჰიდრატი. ანჰიდრიტის მისაღებად იყენებენ თიონილის ქლორიდს. რეაქციის პროდუქტებია ნიკელის ქლორიდი გოგირდის დიოქსიდი და ქლორწყალბადის აირი: დეჰიდრატაციისას მარილის შეფერილობა მწვანედან ყვითელში გადადის.
სქოლიო
კატეგორია:ქლორიდები კატეგორია:ნიკელის ნაერთები
კოტაძეურის კომპლექსი
კოტაძეურის კომპლექსი — არქიტექტურული ძეგლი დუშეთის მუნიციპალიტეტის სოფელ ჩინთის ჩრდილოეთით, 6 კილომეტრზე, მდინარე არაგვისა და ივრის ხეობების დამაკავშირებელ ძველ გზაზე. განეკუთვნება გვიანდელ შუა საუკუნეებს. კომპლექსში შედის კოშკი, ნანგრევებად ქცეული რამდენიმე ნაგებობა და გალავანი. შენობები ნაგებია ნატეხი ქვით. კოშკი სწორკუთხაა (4,2 x 3,5 მეტრი), შემორჩენილია მისი სამი სართული. პირველი სართული ნანგრევებითაა ამოვსებული. მეორე სართულზე, დასავლეთით, მოზრდილი სარკმლის ნაშთია. შემორჩენილია სართულშუა გადახურვის ხის ძელების ღრმულები. გალავანი არაწესიერი მოხაზულობისაა (30 x 20 მეტრი), შემორჩენილია ფრაგმენტულად.
ლიტერატურა
კატეგორია:დუშეთის მუნიციპალიტეტის კოშკები
ნიტროამოფოსკა
ნიტროამოფოსპა — რთული მინერალური აზოტ-ფოსფორ-კალიუმიანი სასუქი. მარცვლისებრია, შეიცავს 50–54% აზოტი,, და. იყენებენ ყველა კულტურის როგორც ძირითად, ისე თესვისწინა სასუქად.
ლიტერატურა
კატეგორია:სასუქი
ერლინგ ჰოლანი
ერლინგ ბრაუტ ჰოლანი (Erling Braut Haaland; დ. 21 ივლისი, 2000) — ნორვეგიელი ფეხბურთელი. „მანჩესტერ სიტისა“ და ნორვეგიის ეროვნული ნაკრების თავდამსხმელი. პრემიერ-ლიგის რეკორდსმენი ერთ სეზონში გატანილი გოლების რაოდენობის მიხედვით. ითვლება მსოფლიოს ერთ-ერთ საუკეთესო მოთამაშედ, ცნობილია თავისი სისწრაფით, სიძლიერით, მეტოქის საჯარიმო მოედანზე საუკეთესო პოზიციის შერჩევით და შეტევის დამამთავრებელ ფაზებში განსაკუთრებით ეფექტური და შედეგიანი თამაშით.
საინტერესო ფაქტები
დიდ ფეხბურთში დებიუტი ჰქონდა 15 წლის ასაკში. ცნობილი გახდა იმით, რომ 20-წლამდელთა მსოფლიო თასზე ერთ შეხვედრაში ჰონდურასის წინააღმდეგ 9 გოლი გაიტანა და 20-წლამდელთა მსოფლიო თასის ოქროს ბუცი მოიგო.
საკლუბო
რედ ბულ ზალცბურგი:
ბორუსია დორტმუნდი:
სქოლიო
კატეგორია:დაბადებული 21 ივლისი კატეგორია:დაბადებული 2000 კატეგორია:ნორვეგიელი ფეხბურთელები კატეგორია:ნორვეგიის საფეხბურთო ჩემპიონატის ფეხბურთელები კატეგორია:ავტრიის საფეხბურთო ჩემპიონატის ფეხბურთელები კატეგორია:გერმანიის ბუნდესლიგის ფეხბურთელები კატეგორია:რედ ბულ ზალცბურგის ფეხბურთელები კატეგორია:დორტმუნდის ბორუსიას ფეხბურთელები კატეგორია:პრემიერ ლიგის ფეხბურთელები კატეგორია:მანჩესტერ სიტის ფეხბურთელები
ვანუა-ლავა
ვანუა-ლავა (Vanua Lava) — კუნძული ბანქსის კუნძულებში (არქიპელაგი ახალი ჰებრიდები), წყნარ ოკეანეში. ეკუთვნის ვანუატუს რესპუბლიკას და შედის ტორბას პროვინციაში.
ამარანტი (პიაუი)
ამარანტი (Amarante) — მუნიციპალიტეტი ბრაზილიაში, პიაუის შტატში; მდებარეობს ზღვის დონიდან 104 მეტრზე. მიეკუთვნება პიაუის ჩრდილო-ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ მედიუ-პარნაიბა-პიაუიენსის შემადგენლობაში.
ვანუა-ლავა
გეოგრაფია
კუნძული ვანუა-ლავა — ყველაზე დიდი კუნძულია ბანქსის კუნძულებში არქიპელაგ ახალი ჰებრიდების ჩრდილოეთ ნაწილში. გარს ეკვრის წყნარი ოკეანისა და მარჯნის ზღვის წყლები. შორიახლოს მდებარეობენ კუნძულები: გაუა, მოტა, მოტა-ლავა, როვას კუნძულები და ურეპარაპარა. ვანუა-ლავას აღმოსავლეთით მდებარეობს მცირე კუნძულები კვაკეა და რავენგა. უახლოესი მატერიკი, ავსტრალია, მდებარეობს დაახლოებით 1300 კმ-ში.
ვანუა-ლავას კუნძულს აქვს ვულკანური წარმოშობა. ყველაზე აქტიური ვულკანია — სურეტამატაი. კუნძულის უმაღლესი წერტილი აღწევს 946 მეტრს. ვანუა-ლავას ფართობი შეადგენს 334,3 კმ²-ს, სიგრძე ჩრდილოეთიდან სამხრეთისკენ — დაახლოებით 25 კმ-ია, ხოლო სიგანე აღმოსავლეთიდან დასავლეთამდე — 20 კმ. კუნძულის აღმოსავლეთ და სამხრეთ-დასავლეთ ნაწილებში განლაგებულია ბუნებრივი უბეები.
ამარანტი (პიაუი)
2010 წლის მონაცემებით, მოსახლეობა 17 135 ადამიანს შეადგენდა, მოსახლეობის სიმჭიდროვე 14.83 კმ²-ზე. ფართობი 1 155 203 კმ²-ია.
ვანუა-ლავა
გეოგრაფია
კლიმატი ვანუა-ლავაზე ნოტიო ტროპიკულია. ნალექების საშუალო წლიური რაოდენობა შეადგენს დაახლოებით 4210 მმ-ს. კუნძული განიცდის ხშირ მიწისძვრებს და ციკლონებს.
ამარანტი (პიაუი)
რესურსები ინტერნეტში
კატეგორია:პიაუის შტატის მუნიციპალიტეტები
ვანუა-ლავა
ისტორია
ვანუატუს კუნძულებზე დასახლებები გაჩნდა დაახლოებით 2000 წლის წინ წყნარი ოკეანის ჩრდილო-დასავლეთის ნაწილიდან და კუნძულ ახალი გვინეიდან არქიპელაგ სოლომონის კუნძულების გავლით მოსახლეობის მიგრაციის დროს. კუნძულების კოლონიზაცია ხდებოდა ხანგრძლივი საზღვაო ცურვისას დიდი კანოეებით, რომლებშიც ეტეოდა 200 ადამიანამდე. მოგზაურებს ასევე თან მიჰყავდათ ზოგიერთი საჭირო ცხოველები, სასოფლო სამეურნეო მცენარეების თესლები, რომლებიც შემდგომში გაამრავლეს ახალ მიწებზე.
პირველად ვანუა-ლავა 1859 წელს გამოიკვლია ახალზელანდიელმა ეპისკოპოსმა ჯორჯ ოგასტუს სელიუინმა. შემდგომში სურემატამატიზე ხდებოდა გოგირდის მოპოვება.
მოსახლეობა
2009 წელს კუნძულ ვანუა-ლავას მოსახლეობის რაოდენობამ მიაღწია 2623 ადამიანს. კუნძულელთა ძირძველი ენებია მელანეზიური ენები მოსინა (400 მოლაპარაკე 1981 წელს) და ვატრატა (600 მოლაპარაკე 1983 წელს).
სქოლიო
კატეგორია:ვანუატუ კატეგორია:წყნარი ოკეანის კუნძულები კატეგორია:ოკეანეთის კუნძულები კატეგორია:ვანუატუს კუნძულები
ჰეშეკ-ტერე (ბუდაპეშტის მეტრო)
ხეშეკ-ტერე (Hősök tere) — ბუდაპეშტის მეტროპოლიტენის სადგური. მდებარეობს 1-ელ ხაზზე (ყვითელი) და შედგება 2 ბაქნისაგან. სადგური გაიხსნა 1896 წელს.
რესურსები ინტერნეტში
კატეგორია:ბუდაპეშტის მეტროსადგურები
ვარსკვლავების ადგილობრივი სისტემა
ვარსკვლავების ადგილობრივი სისტემა — ჩვენს გალაქტიკაში მზის სისტემის მახლობლად განლაგებული ზოგიერთი ტიპის დიდი მნათობის ვარსკვლავისაგან შემდგარი შეჯგუფება. მანძილი მზიდან შეჯგუფების ცენტრამდე დაახლ. 100 პარსეკი. ვარაუდობენ, რომ სისტემას აქვს საკუთარი ბრუნვა და მისი კუთხური სიჩქარე 2-3-ჯერ აღემატება გალაქტიკის ბრუნვის სიჩქარეს. სინათლის ვარსკვლავთშორისი შთანთქმის თვალსაზრისით ადგილობრივი სისტემა დაწვრილებით გამოიკვლიეს აბასთუმნის ასტროფიზიკურ ობსერვატორიაში მ. ვაშაკიძემ, ჯ. ხავთასმა, ე. ხარაძემ, ა. ჭუაძემ.
ლიტერატურა
კატეგორია:ასტრონომია
პატარძეულის წმინდა ესტატეს ეკლესია
წმინდა ესტატეს ეკლესია — არქიტექტურული ძეგლი საგარეჯოს მუნიციპალიტეტის სოფელ პატარძეულში სოფლის დასავლეთით, ორიოდე კილომეტრზე, მთაზე. განვითარებულ შუა საუკუნეებს. მოგვიანებით სამხრეთ კედლისთვის გარედან, სამი კონტრფოსი მიუშენებიათ.
ეკლესია დარბაზულია. ნაგებია ქვიშაქვის სხვადასხვა ზომის, ნატეხი ქვით. შესასვლელი ორია: სამხრეთიდან და დასავლეთიდან. აღმოსავლეთით ოდნავ ნალისებრი აფსიდია, რომლის ცენტრში გაჭრილია სარკმელი. სარკმლის ორივე მხარეს სწორკუთხა ნიშაა. სარკმლის ქვემოთ ოთხწახნაგა ტრაპეზია მიდგმული. აფსიდი დარბაზისგან მხრებითაა გამოყოფილი, რომლებიც თაროსებრი იმპოსტებითაა დასრულბული. სამხრეთ კედელში კარის ზემოთ ერთი სწორკუთხა სარკმელია გაჭრილი, ჩრდილოეთ კედლის შუაში ნიშაა.
ლიტერატურა
კატეგორია:საგარეჯოს მუნიციპალიტეტის ტაძრები
გელენჯიკი
გელენჯიკი (Геленджик) — საკურორტო ქალაქი რუსეთში, კრასნოდარის მხარეში. მდებარეობს შავი ზღვის გელენჯიკის უბის ნაპირზე, მარკოთხის ქედის დასავლეთი ნაწილის მთისძირას, ზღვის დონიდან 30 მ სიმაღლეზე. ქალაქ ნოვოროსიისკიდან დაშორებულია 25 კილომეტრით. 2013 წლის აღწერით ქალაქში ცხოვრობდა 61 391 ადამიანი. გელენჯიკი საკურორტო რაიონის ცენტრია. ამ რაიონშია ზღვისპირა კლიმატური კურორტები და სამკურნალო ადგილები: დივნომორსკოე, ჯანხოთი, კაბარდინკა, არხიპო-ოსიპოვკა. ჰავა ხმელთაშუა ზღვის ტიპისაა, ზაფხული ძალიან თბილია, ზამთარი რბილი. ნალექები 750 მმ წელიწადში. სამკურნალო საშუალებანია: აეროთერაპია, მზით მკურნალობა, ზღვაში ბანაობა, ტალახით მკურნალობა, ყურძნით მკურნალობა. სამედიცინო ჩვენება: სუნთქვის ორგანოთა და ნერვული სისტემის დაავადებანი, სისხლის მიმოქცევის მოშლა. არის სანატორიუმები, დასასვენებელი სახლები, პანსიონატები.
შეიქმნა 1864 წელს როგორც დასახლებული პუნქტი. ქალაქია 1915 წლიდან. არის მხარეთმცოდნეობის მუზეუმი.
ლიტერატურა
კატეგორია:კრასნოდარის მხარის ქალაქები კატეგორია:შავიზღვისპირა კურორტები კატეგორია:შავიზღვისპირა ქალაქები
ნიტრიფიკაციის ბაქტერიები
ნიტრიფიკაციის ბაქტერიები — ბაქტერიები, რომლებიც ამონიუმსა და მის მარილებს ნიტრატებად გარდაქმნიან. გვხვდებიან აერობული, გრამ-უარყოფითი მოძრავი ბაქტერიების სახით; ბინადრობენ ნიადაგსა და წყალსატევებში; ნიტრიფიკაციის ბაქტერიები გამოყო და აღწერა სერგეი ვინოგრადსკიმ 1890 წელ. ნიტრიფიკაცია ორ სტადიად მიმდინარეობს: პირველი — -ის დაჟანგვა ნიტრიტად ე. წ. ნიტრიტული ბაქტერიების (Nitrosomonas) მოქმედების შედეგია, ხოლო მეორე — ნიტრიტის შემდგომი გარდაქნმა ნიტრატად — ნიტრატული ბაქტერიებისა (Nitrobacter). მიკროორგანიზმთა ამ ორ ჯგუფს შორის მეტაბიოზური დამოკიდებულებაა: ერთი აწვდის მეორეს სუბსტრატს. ნიტრიფიკაციის ბაქტერიები დაჟანგვის ენერგიის ხარჯზე ითვისებენ ატმოსფეროს ნახშირორჟანგსა და კარბონატებს და იყენებენ მათ უჯრედში შემავალ ნივთიერებათა სინთეზისათვის.
ლიტერატურა
კატეგორია:ბაქტერიოლოგია კატეგორია:აზოტის ციკლი კატეგორია:მეტაბოლიზმი კატეგორია:ნიადაგთმცოდნეობა
ტრინკომალის ოლქი
ტრინკომალის ოლქი (තිරිකුණාමළය දිස්ත්‍රික්කය, திருகோணமலை மாவட்டம்) — შრი-ლანკის 25 ოლქიდან ერთ-ერთი. შედის აღმოსავლეთი პროვინციის შემადგენლობაში. ადმინისტრაციული ცენტრი — ქალაქი ტრინკომალი.
მოსახლეობა
2012 წლის მდგომარეობით, ოლქის მოსახლეობა შეადგენს 378 182 ადამიანს.
ოლქის მოსახლეობა, შრი-ლანკის ჩრდილოეთითა და აღმოსავლეთით მცხოვრები მოსახლეობის მსგავსად, დააზარალა სამოქალაქო ომმა, რომელმაც დაახლოებით 100 000 ადამიანი იმსხვერპლა. ომის დროს რამდენიმე ასეული ათასი (შესაძლოა ერთი მილიონიც) ტამილი ემიგრაციაში წავიდა ევროპასა და ამერიკაში.
სქოლიო
კატეგორია:შრი-ლანკის ოლქები
ბებლინგენი
ბებლინგენი (Böblingen) — ქალაქი გერმანიაში, ბადენ-ვიურტემბერგის ფედერალურ მხარეში, შტუტგარტის ადმინისტრაციულ ოლქში, ბებლინგენის რაიონის ადმინისტრაციული ცენტრი. ქალაქის ფართობია 39,04 კმ², მოსახლეობა, 2013 წლის 31 დეკემბრის მდგომარეობით, შეადგენს 46 714 ადამიანს.
პაპის პრიმატი
პაპის პრიმატი (Primatus papae) — რომის კათოლიკურ ეკლესიაში პაპის ინსტიტუტის პრეტენზია უპირატესობასა და მთელი საქრისტიანოს მეთაურობაზე. პაპის პრიმატის იდეა III საუკუნიდან ეფუძნება რომაულ გარდამოცემას, რომლის მიხედვითაც მოციქული სიმონ-პეტრე რომის პირველი ეპისკოპოსი იყო და იქვე მოწამეობრივად აღესრულა; აქედან დაწყებული უწყვეტი სამოციქულო მემკვიდრეობიდან გამომდინარეობს რომის საყდრის ავტორიტეტი. პრიმატის თეორიულად და პრაქტიკულად ჩამოყალიბება საუკუნეების განმავლობაში მიმდინარეობდა; სხვებთან ერთად, სწორედ პაპის პრიმატი გახდა ერთ-ერთი მიზეზი აღმოსავლეთისა და დასავლეთის, აგრეთვე პროტესტანტულ ეკლესიებს შორის განხეთქილებებისა XI და XVI საუკუნეებში. კათოლიკურ ეკლესიაში პაპის პრიმატის თეორიული განვითარება დასრულდა ვატიკანის პირველ კრებაზე 1870 წელს, სადაც პრიმატი დოგმატურად განმარტებულ იქნა, როგორც უმაღლესი სამართლებრივი (იურისდიქციული პრიმატი) და სამოძღვრო ხელისუფლება რომის პაპისა (suprema quoque magisterii potestas, რომის პაპის უცდომელობა).
ბებლინგენი
სქოლიო
კატეგორია:ბადენ-ვიურტემბერგის ქალაქები
პაპის პრიმატი
სხვა ეკლესიების შეხედულება
ძველ, განხეთქილებამდელ ეკლესიაში რომის ეპისკოპოსის უპირატესობა საყოველთაოდ იყო აღიარებული; ამის შესახებ საუბარია, მაგალითად, ნიკეის პირველი საეკლესიო კრების III ანდა ტრულის საეკლესიო კრების XXXVI კანონში. მიუხედავად ამისა, უპირატესობა გაგებული იყო როგორც საპატიო ადგილი „პირველისა თანასწორთა შორის“ (primus inter pares), რაც რომის პაპის უფლებრივ უპირატესობასა და სხვა საპატრიარქოებზე იურისდიქციას არ გულისხმობდა. ასეთ დამოკიდებულებას დღემდე ინარჩუნებს მართლმადიდებელი ეკლესია. მაგალითად, ნიკომედიის მთავარეპისკოპოსი ნიკიტა 1154 წელს კათოლიკე ანსელმ ჰავენბერგელთან კამათისას ამბობდა:
რომის კათოლიკური ეკლესიის გარდა, ყველა ეკლესია მათეს სახარების მე-16 თავის მე-18 მუხლს უკავშირებს ან მხოლოდ პეტრეს, ანდა — მათეს სახარებისავე მე-18 თავის მე-18 მუხლთან ერთად — ყველა მოციქულს, ყველა სასულიერო პირს ანდა ყველა ქრისტიანს. სწავლება, რომლის მიხედვითაც რომის პაპი ერთადერთი სამართლებრივი მემკვიდრეა წმინდა პეტრესი და ამიტომ ერგო მას მემკვიდრეობით სრულიად ეკლესიის მეთაურობის ფუნქცია, მხოლოდ კათოლიკურ ეკლესიაშია აღიარებული.
ერთმმართველობას, რაც ეკლესიის ერთიანობას უწყობს ხელს, ზოგიერთი არაკათოლიკე თეოლოგიც მისაღებად მიიჩნევს. იურისდიქციული პრიმატი და სრული სამოძღვრო ძალაუფლება კი (უცდომელობა), რაშიც რომის პაპის პრიმატი ძირითადად პრაქტიკულად გამოიხატება, ერთმნიშვნელოვნადაა დაგმობილი არაკათოლიკური ეკლესიების მიერ და ეკლესიის გაერთიანების დამაბრკოლებლადაა მიჩნეული.
სქოლიო
კატეგორია:კათოლიციზმი
აბზაკოვო (ბელორეცკის რაიონი)
აბზაკოვო (Абҙаҡ) — სოფელი რუსეთის ფედერაციაში, ბაშკირეთის რესპუბლიკის ბელორეცკის რაიონში.
2010 წლის მონაცემებით სოფელში ცხოვრობს 1 331 ადამიანი. რაიონულ ცენტრ ბელორეცკიდან დაშორებულია 20 კილომეტრით. უახლოესი რკინიგზის სადგურია ნოვოაბზაკოვო, რომელიც დაშორებულია 5 კმ-ით.
2002 წლის აღწერის მიხედვით მოსახლეობის უმრავლესობას ბაშკირები შეადგენენ (94 %).
სქოლიო
კატეგორია:ბელორეცკის რაიონის სოფლები
კრასნოე-სელოს სამების ეკლესია
კრასნოე-სელოს სამების ეკლესია (Троицкая церковь) —  მოქმედი მართლმადიდებლური ეკლესია კრასნოე-სელოში, სანქტ-პეტერბურგი. ეკლესია აგებულია 1733-1735 წლებში, ბაროკოს სტილში. ფაქტობრივად იყო რუსეთის იმპერიის საზაფხულო დედაქალაქის საკათედრო ტაძარი. აქ ლოცულობდნენ რომანოვების სამეფო გვარის წარმომადგენლები ეკატერინე I-დან ნიკოლოზ II-ის ჩათვლით.
ეკლესია მიეკუთვნება რუსეთის მართლმადიდებელი ეკლესიის მოსკოვის საპატრიარქოს სანქტ-პეტერბურგის ეპარქიას. ტაძრის წინამძღვარია - დიაკვანი გიორგი ვოლობუევი.
ისტორია
პირველი ტაძარი კრასნოე-სელოში იყო ხისა და ნაკურთხი წმინდა მოწამე ეკატერინეს სახელზე. იგი ააგეს ეკატერინე I-ის მეფობის პერიოდში. 1732 წელს ეკლესია დაიწვა. მოგვიანებით მის ადგილზე ააგეს სამხედრო ჰოსპიტალი.
1733 წელს დაიწყო ახალი ქვის ტაძრის მშენებლობა. ეკლესიის მშენებლობის შემომწირველთა შორის იყო იმპერატორი ანა ივანეს ასული. საფუძვლის ჩაყრა შედგა 27 აგვისტოს. პროექტის ავტორი კი იყო ივან ბლანკი.
1735 წლის 31 ივლისს დიაკვანმა იოსებ ჩედნევსკიმ აკურთხა მთავარი საკურთხეველი. მარჯვენა ეგვტერი წმინდა მოწამე ეკატერინეს სახელზე აკურთხეს 1737 წელს. მარცხენა ეგვტერი ნიკოლოზ საკვირველთმოქმედის სახელზე ააგეს 1738 წელს, ხოლო აკურთხეს 1761 წელს. სვიმეონისა და ანას სახელობის ეგვტერი აკურთხეს 1822 წელს. მთავარი საკურთხევლის ოდიკი, რომელიც ტაძარში იყო XX საუკუნის დასაწყისამდე, აკურთხა ლადოგის ეპისკოპოსმა გერმოგენმა 1880 წელს. ეკატერინეს ეგვტერი ლეონიდე პეტროვსკიმ სარსკისა და პოდონსკის ეპისკოპოსმა; ნიკოლოზის ეგვტერი აკურთხა ნოვგოროდისა და ველიკოლუცკის მთავარეპისკოპოსმა დიმიტრი სეჩენოვმა 1761 წელს; სიმეონისა და ანას ეგვტერი კი აკურთხა 1822 წელს რეველის ეპისკოპოსმა ვლადიმირ უჟინსკიმ.
1851-1854 წლებში არქიტექტორ ალექსანდრე რეზანოვის პროექტის მიხედვით ეკლესია გადააკეთეს და გააფართოვეს. 1854 წელს შემოარტყეს გალავანიც.